BM คาดผลงาน Q4/59 ดีกว่า Q3 – มั่นใจรายได้ปี 60 โตโดดเด่น
BM คาดผลงาน Q4/59 ดีกว่า Q3 พร้อมตั้งเป้ารายได้ปี 60 โต 5-20% หลังมองบรรยากาศการลงทุนมีแนวโน้มดีขึ้น โดย ณ เวลา 11.09 น. ราคาอยู่ที่ 3.50 บาท ลบ 0.04 บาท หรือ 1.13% ด้วยมูลค่าซื้อขาย 4.02 ล้านบาท
9 ธ.ค. 2559

บริษัท บางกอกชีทเม็ททัล จำกัด (มหาชน) หรือ BM เปิดเผยว่า บริษัทคาดว่าผลประกอบการในปี 60 จะมีการเติบโตอย่างต่อเนื่องที่ระดับ 5-20% จากปีนี้ที่คาดขยายตัว 5% จากการเพิ่มขึ้นของคำสั่งผลิตชิ้นส่วนจักรกลการเกษตร และการได้รับคำสั่งผลิตชิ้นส่วนจักรกลการเกษตรโมเดลใหม่ให้กับผู้ผลิตรายใหญ่
รวมถึงกลุ่มงานรับเหมาก่อสร้างที่จะเพิ่มขึ้นอย่างชัดเจนในปีหน้า ตามการลงทุนโครงการต่าง ๆ ของภาครัฐ โดยเฉพาะโครงสร้างพื้นฐานที่เพิ่มสูงขึ้น หลังจากการลงทุนต่าง ๆ อยู่ในภาวะชะลอตัวในช่วง 1-2 ปีที่ผ่านมา
สำหรับในไตรมาสสุดท้ายของปีนี้ คาดว่าผลงานจะออกมาดีกว่าในไตรมาสที่ 3 และปีที่แล้วอย่างชัดเจน เนื่องจากได้รับออเดอร์งาน กลุ่มลูกค้าธุรกิจ (Business Cluster) จากลูกค้าที่สูงขึ้น ในขณะที่งานรับเหมาก่อสร้างส่งสัญญาณที่ดีขึ้นอย่างต่อเนื่องในปีหน้าจากการลงทุนของทั้งโครงการรถไฟฟ้าสายต่าง ๆ รวมถึงงานสนามบินที่ชะลออยู่ในช่วงที่ผ่านมา กลับมามีความชัดเจนอีกครั้ง 
ด้านราคาหุ้น BM ณ เวลา 11.09 น. ราคาอยู่ที่ 3.50 บาท ลบ 0.04 บาท หรือ 1.13% ด้วยมูลค่าซื้อขาย 4.02 ล้านบาท